Pål Breen

Pål Breen (født 14. april 1969) er en norsk fotballeder. Han var direktør i Vålerenga Invest Fotball AS (Vålerenga Fotballs elitesatsing) fra 2007 til 2013.

Som aktiv idrettsutøver var Breen sykkelrytter for Glåmdal-Nittedal, og arbeidet også som mekaniker for det norske sykkellandslaget. Breen valgte senere bort syklingen til fordel for en karriere i Forsvaret, der han var i syv år. I 1995 var han med på å starte sikkerhetsselskapet SES, som i 2001 ble kjøpt av Hafslund. Breen ble da administrerende direktør for Hafslund Sikkerhet Bedrift.

Breen ble ansatt som administrerende direktør i Vålerenga Invest Fotball AS rett før jul i 2006, og overtok på nyåret.Aftenposten, 28. mars 2007, side 26 Han sluttet som administrerende direktør i Vålerenga fotball da aksjeselskapet ble lagt ned i 2013.Aftenposten, 2. august 2013, side 27 Breen var da den lengstsittende leder i en norsk toppklubb på herresiden. 

Breen har siden arbeidet for interesseorganisasjonen Norsk Toppfotball.

 Referanser 
«Skal bli Nordens beste klubb». Aftenposten Aften, 2. januar 2007.

Kategori:Vålerenga Fotball
Kategori:Norske fotballedere